कंपनी ने एक बयान में कहा कि प्रधानमंत्री नरेंद्र मोदी ट्विटर पर सबसे उल्लिखित हस्ती के रूप में उभर कर सामने आए, जबकि पूर्व मुख्यमंत्री सिद्धारमैया ट्विटर पर सबसे उल्लिखित उम्मीदवार रहे। ट्विटर इंडिया की ‘पब्लिक पालिसी एंड गवर्नमेंट’ प्रमुख महिमा कौल ने कहा, “पिछले कुछ सप्ताह से हमारे आंकड़े कर्नाटक चुनाव से संबंधित 30 लाख से ज्यादा ट्वीट दर्शा रहे हैं। यह चुनाव ट्विटर पर सबसे अधिक चर्चित राज्यों के चुनावों में से एक बन गया है।